פסל (יצירה)

[[פסל האחדות בהודו, אשר נחנך ב-2018, הוא הפסל הגבוה ביותר בעולם]]
הפסל [[הרמס נושא את דיוניסוס התינוק פוסל על ידי פרקסיטלס במאה ה-4 לפני הספירה ונמצא כיום במוזיאון הארכאולוגי של אולימפיה ביוון]]
פֶּסֶל הוא ייצוג תלת־ממדי של אדם, בעל חיים, אל או דמות מיתית אחרת שנוצר בדרך כלל כתוצאה מפיסול, גילוף או יציקה של חומרים עמידים שונים כמו אבן, מתכת, עץ או חימר. לרוב הפסלים הם בגודל הטבעי של האובייקט. פסל אשר קטן באופן מהותי מהגודל הטבעי של האובייקט מכונה לרוב פסלון או צלמית, בעוד שפסל אשר גדול פי שניים או יותר מהגודל הטבעי של האובייקט מכונה לרוב פסל ענק.

פסלים נוצרו על ידי תרבויות רבות מהתקופה הפרהיסטורית ועד ימינו. הפסל העתיק ביותר שנמצא עד היום נוצר לפי ההערכות לפני כ-30,000 שנים. הפסלים משרתים מטרות שונות כולל פולחן דתי וכמו גם הנצחה של דמויות היסטוריות ואירועים היסטוריים שונים. פסלים רבים מוצבים במקומות ציבוריים כאמנות ציבורית. הפסל הגבוה בעולם, פסל האחדות, הוא בגובה 182 מטרים והוא ממוקם בקרבת סכר סרדר סרובר בגוג'ראט שבהודו.

== היסטוריה ==
=== בתקופה הפרהיסטוריות ===
הפסל "[[איש אורפה" בטורקיה הוא הפסל העתיק ביותר בגודל טבעי אשר נוצר לפי ההערכות בסביבות 9,000 לפני הספירה]]
ונוס מברכת רם, אשר התגלה בשנת 1981 בבריכת רם שברמת הגולן ואשר הוא ככל הנראה פסלון שנוצר על ידי ציידים-לקטים מהמין הומו ארקטוס לכל הפחות לפני כ-230,000 שנים. אם מדובר אכן בפסלון שנוצר על ידי בני אדם זהו הפסלון העתיק ביותר בעולם.<ref>[http://www.visual-arts-cork.com/prehistoric/venus-of-berekhat-ram.htm Venus of Berekhat Ram (230-700,000 BCE) cork.com]</ref>

הפסלונים ארי-אדם ממערת שטאדל וונוס מהוהל פלס , שניהם מגרמניה, הם הפסלונים העתיקים ביותר בעולם שבוודאות נוצרו על ידי בני אדם. הפסלונים נוצרו לפי ההערכות לפני כ-35,000 עד 40,000 שנים.<ref>"Lion man takes pride of place as oldest statue" by Rex Dalton, Nature 425, 7 (4 September 2003) doi:10.1038/425007a also [http://www.nature.com/news/2003/030904/full/news030901-6.html Nature News 4 September 2003]</ref><ref>"Ice Age Lion Man is world's earliest figurative sculpture" by Martin Bailey, [http://www.theartnewspaper.com/articles/Ice-Age-iLion-Mani-is-worlds-earliest-figurative-sculpture/28595 The Art Newspaper 31 January 2013]</ref><ref></ref>

הפסל העתיק ביותר בגודל טבעי הוא הפסל "איש אורפה" אשר התגלה בטורקיה ולפי ההערכות נוצר בסביבות 9,000 לפני הספירה.

=== בימי קדם ===
==== דת ====
לאורך ההיסטוריה יצירת פסלים הייתה בפעמים רבות קשורה לפולחן דתי בתרבויות שונות כמו בין היתר התרבויות של מצרים העתיקה, הודו העתיקה, יוון העתיקה ורומא העתיקה. הפסלים המצריים בהם הפרעונים מוצגים כספינקסים קיימים עוד מתקופת הממלכה הישנה, ופסל הספינקס העתיק ביותר הוא זה של פרעה ג'דפרה ששלט במצרים לפי ההערכות בסביבות שנת 2575 לפני הספירה.<ref>The Egyptian Museum in Cairo by Abeer El-Shahawy and Farid Atiya (10 November 2005) page 117</ref> הפסל העתיק ביותר של פרעה צועד מתוארך לתקופת שלטונו של סנוסרת הראשון (ששלט במצרים לפי ההערכות בין 1947 לפנה"ס עד 1911 לפנה"ס) והוא מוצג כיום במוזיאון המצרי בקהיר.<ref> The Oxford Encyclopedia of Ancient Egypt by Donald B. Redford (15 December 2000) page 230</ref><ref>Egyptian Statues by Gay Robins (4 March 2008) page 28</ref> בתקופת הממלכה התיכונה (שהחלה בסביבות 2000 לפני הספירה) נוצרו במצרים בעיקר פסלי גושים אשר היו הסוג הנפוץ ביותר של פסלים במצרים עד לתקופה התלמית (בסביבות שנת 300 לפני הספירה).

כמו כן, בחלל הפנימי הראשי במקדשים הרומיים ובמקדשים היוונים היה נהוג להציב פסל של האל לה הוקדש המקדש. במקדשים המרכזיים הפסלים הללו יכלו אף להיות גדולים פי כמה מהגודל הטבעי של בני אדם. במקרים רבים נוצרו באותה העת גם פסלים של אלים לאורך הקירות של המקדשים.

פסל האל העתיק ביותר ברומא היה פסל הברונזה של קרס שנוצר בשנת 485 לפני הספירה.<ref>Famous Firsts in the Ancient Greek and Roman World by David Matz (Jun 2000) page 87</ref><ref>The Art of Rome c.753 B.C.-A.D. 337 by Jerome Jordan Pollitt (30 June 1983) page 19</ref> הפסל העתיק ביותר ברומא הוא כעת הפסל של דיאנה אלת הציד הרומאית אשר נמצא בגבעת אוונטינו.

==== פוליטיקה ====
ביוון העתיקה וברומא העתיקה נוצרו בפעמים רבות גם פסלים ציבוריים של פוליטיקאים ואנשי עסקים יוונים או רומאים בולטים (אשר לרוב תרמו סכומים גדולים למימון מיזמים ציבוריים שונים), אשר הוצבו בפורום המקומי או בשטח אחד המקדשים, והדבר סייע לחזק את המעמד של אותם האישים באותן החברות.

חלק מאתרי פלאי העולם כוללים גם פסלים מהעת העתיקה, כאשר הקולוסוס מרודוס ופסל זאוס באולימפיה הם בין שבעת פלאי תבל של העולם העתיק.

=== בתקופת ימי הביניים ===
בעוד שבאופן כללים נוצרו פסלים רבים במהלך תקופת ימי הביניים באירופה, באותה התקופה לרוב האמנים לא נהגו ליצור פסל של אדם אחד, למעט כאשר נוצרו פסלים ישו על הצלב או של מרים הבתולה. צלב גרו, שנוצר במאה ה-10 ומוצב בקתדרלת קלן בעיר קלן שבגרמניה, הוא מהפסלים הגדולים ביותר של ישו הצלוב שנוצר בתקופת ימי הביניים. בתקופת ימי הביניים פסלים עומדים בגודל מלא של קדושים ושל שליטים היו נדירים למדיי. בעוד שהדבר היה נפוץ יותר בקרב קברים של בני מלוכה במאות השנים לפי כן, החל מהמאה ה-14 פסלים של אישים אשר שכבו על גבי מצבות היו נפוצים למדיי עבור אנשים עשירים רבים.

במהלך התקופה הביזנטית הייתה דעיכה ניכרת ביצירה של פסלים, על אף שבאותה התקופה כן המשיכו ליצור פסלים של קיסרים.<ref name=Byz>Byzantine Art by Charles Bayet (1 October 2009) page 54</ref> אחד מהפסלים הנודעים יותר מהתקופה הביזנטית הוא פסלו של יוסטיניאנוס הראשון (שנוצר במאה השישית) אשר היה מוצב בכיכר מול האיה סופיה עד לכיבוש קונסטנטינופול במאה ה-15. ניתן לייחס את הדעיכה ביצירת הפסלים בתקופה הביזנטית בין היתר בכך שהכנסייה ייחסה באותה העת פסלים לפולחן אלילים. על אף שלא היה באותה התקופה איסור כללי ליצירת פסלים, לא נהגו לעודד זאת במהלך אותה התקופה. יוסטיניאנוס הראשון היה אחד הקיסרים האחרונים שעבורו נוצר פסל בגודל מלא, ופסלים חילוניים בכל גודל כמעט ולא היו קיימים בעקבות תקופת האיקונוקלאזם, ובעקבות כך הידע והמיומנויות של פסלים רבים מהתקופה שקדמה לתקופת האיקונוקלאזם נעלמו.

=== בתקופת הרנסאנס ===
"דוד" של מיכלאנג'לו, 1504, אשר מוצג באקדמיה לאמנות של פירנצה]]
יצירת פסלים עומדים הייתה פופולרית במיוחד באמנות הרנסאנס האיטלקי. כמה מהפסלים המוכרים ביותר מאותה התקופה הם הפסלים שנוצרו על ידי הפסלים האיטלקים דונטלו ומיכלאנג'לו.

מגמות אלו התגברו באמנות הבארוק, כאשר כל השליטים רצו פסלים בדמותם, וכאשר באותה התקופה הכנסיות הקתוליות התמלאו בהמוני פסלים של קדושים נוצרים. לאחר הרפורמציה הפרוטסטנטית הפסלים נעלמו ברובם מהכנסיות הפרוטסטנטיות, למעט מספר מקרים יוצאי דופן בכנסיות לותרניות גדולות.

בסוף המאה ה-18 ובמהלך המאה ה-19 נוצרו פסלים ציבוריים רבים יותר של דמויות ציבוריות וכמו גם של מלכים, פוליטיקאים, גנרלים, בעלי אדמות, ובסופו של דבר גם של אמנים וסופרים. בעקבות מלחמת העולם הראשונה נוצרו אנדרטאות רבות, דבר שלא היה נפוץ לפני כן, ולעיתים רבות הן הכילו פסלים של חיילים גנריים.

=== בתקופה המודרנית ===
במקרים רבים הדמויות האנושיות בפסלים המודרניים אינם אמורים להיראות מציאותיות כפי שהיה נהוג בפיסול לאורך רוב ההיסטוריה - במיוחד במקרים של פסלים שנוצרים לפי האסכולה הפוטוריסטית והקוביסטית. החל משנות ה-20 וה-30 של המאה ה-20 החלו להיווצר כמות גדולה בהרבה של פסלים שהיו מופשטים במיוחד.<ref>Giedion-Welcker, Carola, ‘’Contemporary Sculpture: An Evolution in Volume and Space, A revised and Enlarged Edition’’, Faber and Faber, London, 1961 pp. X to XX</ref>

== גלריה ==
<gallery widths="200" heights="200" perrow="5">
קובץ:Loewenmensch1.jpg|הצלמית הפרהיסטורית ארי-אדם ממערת שטאדל, אשר נוצרה משנהב ממותה, נוצרה לפי ההערכות בסביבות 40,000 לפנה"ס עד 35,000 לפנה"ס
קובץ:Vestonicka venuse edit.jpg|הצלמית הפרהיסטורית ונוס מדולני וייסטוניצה נוצרה לפי ההערכות בין 29,000 לפנה"ס ל-25,000 לפנה"ס
קובץ:Venus von Willendorf 01.jpg|הצלמית הפרהיסטורית ונוס מווילנדורף נוצרה לפי ההערכות בין 24,000 לפנה"ס ל-22,000 לפנה"ס
קובץ:Ain Ghazal statue at the Louvre Abu Dhabi.png|פסלי עין ע'זאל נוצרו לפי ההערכות במהלך האלף ה-7 לפנה"ס לערך בעין ע'זאל שבירדן
קובץ:Great Sphinx of Giza - 20080716a.jpg|הספינקס הגדול של גיזה, אשר לפי ההערכות נוצר במהלך המאה ה־26 לפנה״ס, הוא אחד מהמבנים הגדולים ביותר בעולם שנחצבו מסלע יחיד
קובץ:AurigaDelfi.jpg|הפסל הרכב מדלפוי, אשר נוצר בשנת 474 לפני הספירה, מוצג כיום במוזיאון הארכאולוגי של דלפי שביוון
קובץ:Front views of the Venus de Milo.jpg|הפסל ונוס ממילו, אשר נוצר לפי ההערכות במאה ה-2 לפנה"ס, מוצג כיום במוזיאון הלובר
קובץ:Laocoon and His Sons.jpg|פסל לאוקואון ובניו, אשר מתוארך לשנת 50 לספירה, מוצג כיום בבוותיקן
NaraTodaijiDaibutsu0212.jpg|Tōdai-ji פסל הבודהה הגדול במקדש הבודהיסטי טודאי-ג'י אשר בנארה שביפן. הפסל נוצר בסביבות המאה ה-8 לספירה
קובץ:AhuTongariki.JPG|פסלי מואי באי הפסחא. הפסלים נוצרו לפי ההערכות בין המאה ה-13 עד סוף למאה ה-15
קובץ:Kamakura Budda Daibutsu front 1885.jpg|פסל הבודהה הגדול בקוטוקו-אין שביפן. הפסל נוצר במהלך המאה ה-13
קובץ:Lady Liberty under a blue sky (cropped).jpg|פסל החירות בנמל ניו יורק שבארצות הברית נוצר על ידי הפסל הצרפתי פרדריק אוגוסט ברתולדי ונחנך במקור בשנת 1886
קובץ:Statuary group of the Burghers of Calais Listed Grade I 02.jpg|פסל שועי העיר קאלה של אוגוסט רודן נוצר במהלך שנות ה-80 של המאה ה-19 בלונדון
קובץ:Robert Burns, Union Terrace, Aberdeen, 1892 Henry Bain Smith, bronze, photo Jane Cartney 2010.jpg|פסל הברונזה של רוברט ברנס, אשר נוצר בשנת 1892, וממוקם באברדין שבסקוטלנד
קובץ:Alexander II - panoramio.jpg|פסל של הצאר הרוסי אלכסנדר השני, אשר נוצר בשנת 1894 ומוצב בכיכר הסנאט בהלסינקי שבפינלנד
קובץ:Musée Rodin 1.jpg|פסלו של אוגוסט רודן האדם החושב אשר נוצר בשנת 1880
קובץ:Egede nuuk.JPG|פסלו של הנס אגדה בבירת גרינלנד נוק. הפסל נוצר בשנת 1921
קובץ:Christ_the_Redeemer_-_Cristo_Redentor.jpg|פסל ישו הגואל בריו דה ז'ניירו שבברזיל. הפסל נחנך בשנת 1931
קובץ:Spring Temple Buddha picturing Vairocana, in Lushan County, Henan, China.png|בודהה של מקדש המעיין, אשר בגובה 128 מטרים, הוא הפסל השני בגובהו בעולם. הפסל אשר נמצא במחוז לושאן שבסין נחנך בשנת 2002.
</gallery>

== ראו גם ==
* פיסול

== קישורים חיצוניים ==

==הערות שוליים==

קטגוריה:פיסול
קטגוריה:אמנות חזותית